****

**ประกาศองค์การบริหารส่วนตำบลหนองบัวดง**

**เรื่อง การแสดงเจตจำนงสุจริต ด้านคุณธรรมและความโปร่งใสในการบริหารงาน**

**ขององค์การบริหารส่วนหนองบัวดง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ด้วยเจตนารมณ์ของรัฐธรรมนูญแห่งอาณาจักรไทย (ฉบับชั่วคราว) พ.ศ. 2557 พระราชบัญญัติข้อมูลข่าวสารของราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560 – 2564) และนโยบายของรัฐบาล ข้อที่ 60 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบ

ในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการ และความซื่อสัตย์ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริต และความประพฤติมิชอบของเจ้าหน้าที่ของรัฐทุกระดับและตอบสนองความต้องการพร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการนั้น

 องค์การบริหารส่วนตำบลหนองบัวดง จึงขอประกาศแสดงเจตจำนงที่จะบริหารงานด้านความซื่อสัตย์สุจริต มีคุณธรรม ความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงานตามเจตจำนงที่ได้แสดงไว้อย่างจริงใจ ทั้งจากเจ้าหน้าที่ภายในหน่วยงานและจากผู้มีส่วนได้ส่วนเสียหรือสาธารณชนภายนอกหน่วยงาน ดังนี้

 **ข้อ 1 เจตจำนงในการบริหารงานและนำหน่วยงานด้วยความซื่อสัตย์สุจริตทั้งต่อเจ้าหน้าที่ภายในหน่วยงานและสาธารณชนภายนอกหน่วยงาน**

 เพื่อเป็นการแสดงความตั้งใจหรือคำมั่นที่จะนำหน่วยงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงานตามเจตจำนงที่แสดงไว้

 **ข้อ 2 นโยบายในการพัฒนาองค์กรให้มีคุณธรรมและความโปร่งใสในการดำเนินงานของหน่วยงานภาครัฐ**

กำหนดนโยบายในการพัฒนาองค์กรให้มีคุณธรรม และความโปร่งใสในการดำเนินงานของหน่วยงานภาครัฐเพื่อให้ผู้บริหาร และพนักงานขององค์การบริหารส่วนตำบลหนองบัวดง มุ่งมั่นพัฒนาหน่วยงานให้มีคุณธรรมและความโปร่งใสตามแนวทางการประเมินคุณธรรมและความโปร่งใสในการดำนิงานของหน่วยงานภาครัฐ 6 ด้าน ดังนี้

 **1. ด้านความโปร่งใส** เป็นการเปิดเผยข้อมูล รวมถึงการดำเนินการตามภารกิจหน้าที่ด้วยความซื่อสัตย์สุจริต โปร่งใส และเที่ยงธรรม ซึ่งมีแนวทางการปฏิบัติ ดังนี้

1) มุ่งเน้นการปฏิบัติงานด้วยความโปร่งใส ตรวจสอบได้ โดยยึดหลักความซื่อสัตย์สุจริต ถูกต้อง เป็นไปตามระเบียบ กฎหมาย อย่างเคร่งครัด

 2) ให้ความสำคัญในการเปิดเผยข้อมูลหน่วยงานด้วยความโปร่งใสโดยยึดหลักความสุจริต เที่ยงธรรม ถูกต้อง ตรวจสอบได้ตามบทบัญญัติของกฎหมาย

 / 3) ให้ความสำคัญ.................................

- 2 –

 3) ให้ความสำคัญกับการเปิดโอกาสให้ผู้มีส่วนได้ส่วนเสียเข้ามามีส่วนร่วมในการปฏิบัติงาน โดยยึดหลักความถูกต้อง สุจริต โปร่งใสและเที่ยงธรรม

 4) มุ่งเน้นการบริหารจัดการเรื่องร้องเรียนเกี่ยวกับการปฏิบัติงานด้วยความโปร่งใส เที่ยงธรรม รวดเร็ว โดยยึดหลักความถูกต้องตามระเบียบ กฎหมาย

 **2. ด้านความพร้อมรับผิด** ผู้บริหารและพนักงาน มีความมุ่งมั่นตั้งใจปฏิบัติงานอย่างเต็มความสามารถและ

มีประสิทธิภาพ มีความรับผิดชอบต่อผลการปฏิบัติงาน พร้อมรับผิดชอบในการปฏิบัติหน้าที่

ซึ่งมีแนวทางปฏิบัติ ดังนี้

 1) มุ่งเน้นในการขับเคลื่อนหน่วยงานให้เป็นไปอย่างมีประสิทธิภาพ มีคุณธรรม โดยยึดหลักสุจริต โปร่งใสและเที่ยงธรรม และพร้อมรับผิดชอบ

 2) มุ่งมั่นในการบริหารงาน / ปฏิบัติงานตามหน้าที่อย่างเต็มใจกระตือรือร้น มีความพร้อมที่จะปฏิบัติหน้าที่กำหนดไว้ในพันธ์กิจ โดยยึดหลักความถูกต้องระเบียบกฎหมาย อย่างเคร่งครัด

 **3. ด้านความปลอดจากการทุจริตในการปฏิบัติงาน** ส่งเสริมให้ผู้บริหารและพนักงานปฏิบัติตนตามแนวทางปฏิบัติ ดังนี้

 1) ยึดมั่นในการบริหารจัดการองค์กรเกี่ยวกับความปลอดจากการทุจริตเชิงนโยบาย

 2) ยึดมั่นในการปฏิบัติงาเกี่ยวกับความปลอดจากการทุจริตในการปฏิบัติงาน ไม่รับสินบนและการใช้ตำแหน่งหน้าที่ในการเอื้อประโยชน์ในการปฏิบัติงานโดยมิชอบ

 **4. ด้านวัฒนธรรมคุณธรรมในองค์กร** ส่งเสริมให้ผู้บริหารและพนักงานปฏิบัติตนตามแนวทางปฏิบัติ ดังนี้

 1) สร้างวัฒนธรรมองค์กรเพื่อให้ผู้บริหารและพนักงานไม่ทนต่อการทุจริต ละอายและเกรงกลัวต่อการทุจริต ตามหลักนิติธรรม

 2) ให้ความสำคัญกับการปฏิบัติตามแผนป้องกันและการปราบปรามการทุจริตในองค์กร

 3) มีแนวทางในการปฏิบัติงานเพื่อป้องกันผลประโยชน์ทับซ้อนในหน่วยงาน โดยให้ผู้บริหารและพนักงาน

ถือปฏิบัติอย่างเคร่งครัด

 **5. ด้านคุณธรรมการทำงานในหน่วยงาน** มีระบบการปฏิบัติงานที่ได้มาตรฐาน ยึดหลักความถูกต้อง

เป็นธรรม เท่าเทียม ไม่เลือกปฏิบัติ และมีคุณธรรมในการปฏิบัติงานรวมถึงการบริหารงานภายในหน่วยงานเป็นไปตามหลักธรรมาภิบาล ซึ่งมีแนวทางการปฏิบัติ ดังนี้

 1) มุ่งเน้นการปฏิบัติงานตามมาตรฐาน/คู่มือการปฏิบัติงาน โดยยึดหลัก ความถูกต้อง ตามระเบียบกฎหมาย ด้วยความสุจริต โปร่งใสและเที่ยงธรรม

 2) มุ่งเน้นการบริหารและพัฒนาทรัพยากรบุคคล โดยึดหลักคุณธรรม

 3) มุ่งเน้นการบริหารงบประมาณ โดยยึดหลักความถูกต้องตามระเบียบกฎหมาย โปร่งใส ตรวจสอบได้ คุ้มค่าและเกิดประโยชน์สูงสุด

 4) ให้ความสำคัญกับการมอบหมายงานในการปฏิบัติงานตามภารกิจหน้าที่และความรับผิดชอบด้วยความ

เป็นธรรม เท่าเทียม ไม่เลือกปฏิบัติ

 5) ให้ความสำคัญกับสภาพแวดล้อมที่เอื้ออำนวยและส่งเสริมสนับสนุนการปฏิบัติงานของพนักงาน

 /๖.ด้านการสื่อสาร.............

- 3 –

 **6. ด้านการสื่อสารภายในหน่วยงาน** ซึ่งมีแนวทางการปฏิบัติ ดังนี้

 1) ส่งเสริมและพัฒนาการสื่อสารโดยนำเทคโนโลยีทันสมัยมาปรับใช้ในการประชาสัมพันธ์ให้ประชาชนและบุคลากรในองค์การบริหารส่วนตำบลหนองบัวดงให้เข้าถึงข้อมูลข่าวสารที่เกี่ยวข้องได้โดยเปิดเผย รวดเร็ว ถูกต้อง

 2) ประชาสัมพันธ์ให้ประชาชนสามารถแจ้งข้อมูลข่าวสาร เบาะแสทุจริต ร้องเรียนร้องทุกข์ผ่านเว็บไซด์

และศูนย์ดำรงธรรมอำเภอศิลาลาด

 จึงประกาศให้ทราบโดยทั่วกัน

 ประกาศ ณ วันที่ 23 กุมภาพันธ์ พ.ศ. 2560



(นายจรูณ สาลีวัน)

 นายกองค์กรบริหารส่วนตำบลหนองบัวดง